Valur S. Valgeirsson er formaður björgunarsveitarinnar Bjargar á Suðureyri . Mynd / Einar Ómarsson Valur S. Valgeirsson , formaður björgunarsveitarinnar Bjargar á Suðureyri , áætlar að flóðbylgjan sem skall á Suðureyri í gærkvöldi hafi verið sex til tíu metrar hið minnsta . Hann segir íbúa á staðnum vera í sjokki vegna atburðanna . Valur sagði frá þessu í viðtali í Bítinu í morgun . Valur lýsti stöðunni fyrir vestan þannig að þar sé nú er norðaustan þræsingur og ekki mikið um að vera í bænum . „ Engin vinnsla í bænum svo það er ekkert fólk á ferðinni . Búið er að aflýsa skólahaldi og leikskóla lokað . Hér eru menn bara að bíða eftir birtingu til að meta aðstæður . “ Hann segir þetta hafa verið gríðarlega stórt snjóflóð sem féll á Norðureyrinni sem varð svo til að flóðbylgjan kom yfir fjörðinn . „ Þetta er svo sem ekkert einsdæmi að þetta gerist hérna . Kannski síðasta flóð sem gerist af þessari stærðargráðu og á þessu svæði fellur upp úr miðri síðustu öld , en klárlega hafa brimvarnargarðar sem verja hérna eyrina bjargað miklu . Drepa niður bylgjuna . “ Frá Suðureyri í gærkvöldi . Einar Ómarsson Valur segir flóðið hafa flætt upp á götur og skollið á hús . Viti hann um að flóðið hafi kastað jeppa til um einhverja metra og rúður brotnað . Þá hafi gafl í geymsluhúsnæði , pakkhúsi , alveg farið . Gerið þið ykkur einhverja grein hvað flóðbylgjan hafi verið há ? „ Fjörðurinn er reyndar nokkuð grunnur á þessu svæði þannig að já , ég held að flóðbylgjan hafi verið allavega sex til tíu metra há . Get ímyndað mér það . Menn tala um það að í einu húsinu sem stendur þarna við fjöruna , að þegar fólk kemur út til að athuga hvað hafi gerst þá lekur bara sjór ofan af þakinu í stríðum straumum . Þannig að klárlega hefur flóðbylgjan náð þetta sex til tíu metra . “ Við Eyrargötu á Suðureyri í gærkvöldi . Einar Ómarsson Íbúar í sjokki Valur segir fólk á Suðureyri vera í sjokki vegna atburðanna . „ Þetta er ekki það mikill snjór hérna núna , við höfum oft séð meiri snjó en þetta . Og menn reiknuðu ekki með þessu á þessum tímapunkti . 1995 , þegar Flateyrarflóðið fellur , þá fellur sex tímum seinna flóð hérna , gríðarlega stórt flóð sem ég varð svo sem sjálfur vitni að , og þá hafði snjóað miklu , miklu meira . Þá var margfalt meiri snjór og mjög erfiðar aðstæður . “ Hann segir flóðið í nótt hafa vakið upp margar slæmar minningar frá tímum snjóflóðanna fyrir vestan árið 1995 . Hlusta má á viðtalið við Val í heild sinni í spilaranum að neðan , en það hefst þegar um sex mínútur eru liðnar . Snjóflóðið sem féll úr hlíðinni við Súgandafjörð til móts við Suðureyri féll i sjóinn og varð til þess að flóðbylgja skall á bænum . Nokkuð tjón varð á húsum og bílum . Vösk sveit björgunarsveitarmanna stendur vaktina .